wickkiey/tamil-wikipedia-chunked huggingface dataset:
# கெராடு டோமர் உருப்படிவம்

## இயற்கணிதம்

:(t) என்பது காலம்
:(Y) என்பது உற்பத்தி (Output/Income)
:(C) என்பது நுகர்வு (Consumption)
:(S) என்பது சேமிப்பு (Savings).
- இக்காரணிகள் நாட்டின் மொத்த கூட்டுத்தொகையாகும்.  
எல்லாக்காலங்களிலும் நாட்டின் மொத்த வருமானம் நுகர்விற்கும் சேமிப்பிற்காகவும் பிரித்துக்கொள்ளப்படுகிறது.  
::  
அதே போல மொத்த உற்பத்தியின் மதிப்பு நுகரும் பொருள்களின் மதிப்பிற்கும், முதலீட்டிற்கும் சமமாக இருக்கும். மொத்த முதலீட்டை I என்பது குறிக்கும்.
::  
ஆதலால், சேமிப்பும் முதலீடும் சமமாக இருக்கும்.  
::  
ஒவ்வொரு ஆண்டும் செய்யப்படும் முதலீடு நாட்டின் மொத்த முதலீட்டு வளத்தைப்(K)பெருக்கும். குறிப்பாக தேய்மானத்தை ஈடுகட்டும். தேய்மானத்தை ( d ) எனக்கொண்டால்  
::  
இங்கு இரண்டு விகிதங்கள் முக்கியமனவை. அவை:  
சேமிப்பு விகிதம் (Savings Rate). இது s என் அறியப்படலாம்.
::<math>Savings Rate=\cfrac{S(t)}{Y(t)}</math>  
இரண்டாவதாக, :முதலீடு உற்பத்தி விகிதம் (Capital Output Ratio). இது cor என அறியப்படலாம்  
::<math>Capital Output Ratio=\cfrac{K(t)}{Y(t)}</math>  
முதலீடு உற்பத்தி விகிதம் என்பது ஒரு அலகு உற்பத்தியைப்பெருக்க எவ்வளவு அலகு மூலதனம் தேவைப்படும் என்பதைக் காட்டும் விகிதம் ஆகும். இதனடிபடையில் ஒரு முக்கியமான சமன்பாடு  
::<math>\cfrac {s}{cor}</math>= g + d  
இதில் பொருளாதர வளர்ச்சி என்பது (g). அதன் சமன்பாடு
::<math>\cfrac {Y(t+1) - Y(t)}{Y(t)}</math>.  
இதுவே கெராடு-டோமர் உருப்படிவமாகும். இவ்வுருப்படிவம் ஒரு நாட்டின் பொருளாதார வளர்ச்சி அதன் சேமிப்புத் திறனையும் மூலதன உற்பத்தி விகிதத்தையும் சார்ந்தது என்று கெராடு-டோமர் உருவப்படிவம் கூறுகிறது. சேமிப்பை அதிகரிப்பதன் மூலம் பொருளாதார வளர்ச்சியைப் பெருக்க முடியும். அதேபோல உற்பத்திதிறனைப் பெருக்குவதன் மூலம் வளர்ச்சியைப் பெருக்கலாம்.
# வி. எஸ். நடேசன்

இவர் சிதம்பரம் வட்டம் வாக்கூர் என்னும் சிற்றூரில் பிறந்தவர்.தரசூர் சின்ன பொன்னுசாமி படையாட்சி (சிவாஜியின் நாடக ஆசிரியர்) பணிபுரிந்த எதார்த்தம் பொன்னுசாமி நாடகக் கம்பெனியில் பணியாற்றியவர். நடிகர் சிவாஜி கணேசனுக்கு பாட்டு வாத்தியாராகவும் இருந்துள்ளார். ஓடாக்கநல்லூர் கிட்டு (நடிகர்), தட்சணாமூர்த்தி (வி.ஐ.பி பட இயக்குநர் சபாவின் அப்பா), காகா ராதாகிருஷ்ணன்,. வி. கே. ராமசாமி இவர்கள் எல்லாம் நடேசன் பணியாற்றிய நாடகக் குழுவில் இருந்தவர்கள். நடேசன் அவர்கள் தமிழக அரசின் கலைமாமணி பட்டம் பெற்றுள்ளார்.
# வலங்கைமான் மாரியம்மன் கோயில்

**வலங்கைமான் மாரியம்மன் கோயில்**, தமிழ்நாடு, திருவாரூர் மாவட்டம், வலங்கைமானில் கும்பகோணம்-ஆலங்குடி சாலையில், கும்பகோணத்திலிருந்து 9 கி.மீ. தொலைவில் அமைந்துள்ளது.
# வலங்கைமான் மாரியம்மன் கோயில்

## அமைப்பு

இக்கோயில் முன் மண்டபம், மகாமண்டபம், அர்த்தமண்டபம், கருவறை, திருச்சுற்று ஆகிய அமைப்புகளோடு விளங்குகிறது. மகா மண்டபத்தின் தென் பகுதியில் விநாயகர் சிலையும், வட பகுதியின் கீழ்ப்புறம் இருளன், பேச்சியம்மன், வீரன், வீரனுடைய தேவியர் ஆகியோரின் சுதைச் சிற்பங்கள் உள்ளன. அர்த்தமண்டபத்தில் உத்சவத் தருமேனிகள் உள்ளன. கருவறை சதுர வடிவில் உள்ளது. இதன்மேல் விமானம் உள்ளது. கோயிலின் தெற்கில் குளம் உள்ளது. ஆவணி மாதத்தில் ஒவ்வொரு ஞாயிற்றுக்கிழமையும் விழா நடைபெறுகிறது. ஆவணி மாதம் இறுதி ஞாயிற்றுக்கிழமை தெப்பத்திருவிழா நடைபெறுகிறது. பங்குனித்திருவிழா பங்குனி முதல் ஞாயிற்றுக்கிழமை தொடங்கி நடைபெறும்.
# வலங்கைமான் மாரியம்மன் கோயில்

## அமைப்பு

### பாடைக்காவடி

நோயால் பாதிக்கப்பட்டவர்கள், அம்மனிடம் வேண்டி தம் நோய் குணமடைந்ததும் இக்கோயிலுக்கு பாடைக்காவடி எடுப்பதை வழக்கமாகக் கொண்டுள்ளனர். அதனடிப்படையில், பங்குனி பெருந்திருவிழாவின் 8-ஆம் நாள் பாடைக் காவடித் திருவிழாவின்போது பக்தா்கள் பாடைக்காவடி எடுத்து வந்து தங்களுடைய நோ்த்திக்கடனை செலுத்தி நிறைவேற்றுவர். அப்போது நோயிலிருந்து குணமடைந்தவா்களை ஆற்றில் குளிக்க வைப்பர். பின்னர் அவர்களுடைய நெற்றியில் திருநீறு பூசி பச்சைப் பாடையில் படுக்க வைத்து உறவினா்கள் நான்கு போ் சுமந்து வருவர். ஒருவா் முன்னால் தீச்சட்டி ஏந்திவர வலங்கைமான் நகரின் முக்கியமான வீதிகளின் வழியாக பாடைக்காவடி கோயிலை வந்து சேரும். அதனைத் தொடர்ந்து கோயிலை பாடைக்காவடி மூன்று முறை வலம் வரும். பிறகு கொடிமரத்தின் முன்பாக பாடைக்காவடி இறக்கி வைக்கப்படும். பூசாரி பாடையில் படுத்திருப்பவருக்கு திருநீறு பூசி அவரை எழச்செய்வாா். இதைத்தொடா்ந்து பாடைக்காவடி எடுத்தவா் அம்மனுக்கு அா்ச்சனை செய்து தன் நோ்த்திக்கடனை நிறைவேற்றுவாா். இவ்விழாவின்போது நூற்றுக்கணக்கானோா் பாடைக்காவடி எடுப்பா். குழந்தைகள் தொட்டில் காவடியில் சுமந்து வரப்படுவா். யாகசாலை பூசைகளைத் தொடர்ந்து 12 பிப்ரவரி 2020 புதன் கிழமை அன்று இக்கோயிலின் குடமுழுக்கு நடைபெற்றது
# 1934 ஏயர் பிரான்சின் விபுல்ட் 282டி விபத்து

**ஏயர் பிரான்சின் விபுல்ட் 282டி விபத்து** (*Air France Wibault 282T crash*) எனும் இந்த வானூர்தி விபத்து, 1934-ம் ஆண்டு மே 9-ம் நாளன்று, கட்டுபாட்டை இழந்து இங்கிலாந்தின் 'கென்ட்' (*Kent*) பிராந்தியத்தில் உள்ள ஆங்கில கால்வாய்க்குள் (*English Channel*) விழுந்து உடனடியாக மூழ்கியது. விபுல்ட் 282டி-12 (*Wibault 282T-12*) வகையைச் சார்ந்த (பதிவு எண்:F-AMHP) இவ்வானூர்தி விபத்தில், பயணித்த 6 பேர்களும் பலியாகினர்.
# உலகக் கொசு நாள்

**உலகக் கொசு நாள்** (*World Mosquito Day*), ஆண்டுதோறும் ஆகத்து 20 ஆம் நாள் பிரித்தானிய மருத்துவர் ரொனால்டு ராஸ் என்பவரின் நினைவாக உலக அளவில் கடைப்பிடிக்கப்பட்டு வருகிறது. சர் ரொனால்டு ராஸ் 1897 ஆகத்து 20 ஆம் நாள் பெண் கொசுகள் மூலமாக மலேரியா நோய் மனிதருக்குப் பரவுகிறது என முதன் முதலில் கண்டுபிடித்தார்.  
சுகாதார மற்றும் வெப்பவலய மருத்துவத்துக்கான இலண்டன் பள்ளி ஆண்டு தோறும் இந்நாளில் கண்காட்சிகள் உட்படப் பல கொண்டாட்டங்களை 1930களில் இருந்து நடத்தி வருகிறது.
# கோடைக்கால ஒலிம்பிக் விளையாட்டுகளில் இறகுப் பந்தாட்டம்

**இறகுப்பந்தாட்டம்** 1992 கோடைக்கால ஒலிம்பிக் போட்டிகளில் முதன்முறையாக முறையானப் போட்டியாக சேர்க்கப்பட்டது. தொடர்ந்து 6 ஒலிம்பியாடுகளில் போட்டியிடப்பட்டு வருகின்றது. ஒலிம்பிக் இறகுப் பந்தாட்டப் போட்டிகளில் இதுவரை 63 வெவ்வேறு நாடுகள் பங்கேற்றுள்ளன. இதில் 19 நாடுகள் 6 முறையும் பங்கேற்றுள்ளன. இந்த விளையாட்டுப் போட்டிகளை இறகுப் பந்தாட்ட உலகக் கூட்டமைப்பு ஒழுங்குபடுத்துகின்றது.
# கோடைக்கால ஒலிம்பிக் விளையாட்டுகளில் இறகுப் பந்தாட்டம்

## வரலாறு

மியூனிக் நகரில் நடந்த 1972 ஒலிம்பிக் போட்டிகளில் இறகுப்பந்தாட்டம் முதன்முதலாக காட்சிப்படுத்தப்படும் விளையாட்டாக அறிமுகமானது. இருபதாண்டுகள் கழித்து பார்செலோனாவில் 1992 போட்டிகளில் 4 போட்டிகள் நடத்தப்பட்டன; ஆண்கள், பெண்கள் பிரிவில் ஒற்றையர், இரட்டையர் போட்டிகள் நடத்தப்பட்டன. ஒவ்வொரு போட்டியிலும் நான்கு பதக்கங்கள், இரு வெண்கலப் பதக்கங்களுடன், வழங்கப்பட்டன. அடுத்து அட்லான்டாவில் நடந்த 1996 ஒலிம்பிக்கில், கலவை இணையருடன் 5 போட்டிகளாயிற்று. தவிரவும் இரண்டு தோற்ற அரையிறுதி ஆட்டக்காரர்களுடன் வெண்கலப் பதக்கத்திற்கான போட்டியும் அறிமுகமானது. இந்த போட்டி வடிவம் 2016 வரை நீடித்துள்ளது.
# கோடைக்கால ஒலிம்பிக் விளையாட்டுகளில் இறகுப் பந்தாட்டம்

## போட்டிகள்

- ஆண்கள் ஒற்றையர்
- ஆண்கள் இரட்டையர்
- பெண்கள் ஒற்றையர்bcfhj
- பெண்கள் இரட்டையர்
- கலவை இணையர்
# கோடைக்கால ஒலிம்பிக் விளையாட்டுகளில் இறகுப் பந்தாட்டம்

## பதக்கப்பட்டியல்

| } |  |  |  |  |  |
| --- | --- | --- | --- | --- | --- |
| 1 | align= | 17 | 8 | 15 | 40 |
| 2 | align= | 7 | 6 | 6 | 19 |
| 3 | align= | 6 | 7 | 6 | 19 |
| 4 | align= | 1 | 3 | 3 | 7 |
| 5 | align= | 1 | 1 | 1 | 3 |
| 6 | align= | 1 | 0 | 0 | 1 |
| 7 | align= | 0 | 5 | 2 | 7 |
| 8 | align= | 0 | 1 | 2 | 3 |
| 9 | align= | 0 | 1 | 1 | 2 |
| 10 | align= | 0 | 1 | 0 | 1 |
| 11 | align= | 0 | 0 | 1 | 1 |
# கோடைக்கால ஒலிம்பிக் விளையாட்டுகளில் இறகுப் பந்தாட்டம்

## இந்தியாவிலிருந்து பதக்கம் பெற்றவர்கள்

| ஒலிம்பியாடு | போட்டியாளர் | போட்டி | பதக்கம் |  |
| --- | --- | --- | --- | --- |
| 2012 இலண்டன் | சாய்னா நேவால் | பெண்கள் ஒற்றையர் | **வெண்கலப் பதக்கம்** |  |
| 2016 இரியோ | புசார்லா வெங்கட சிந்து | பெண்கள் ஒற்றையர் | **வெள்ளிப் பதக்கம்** | } |
# மொய்

**மொய்** என்பது தனிநபர்கள் நடத்தும் விழாக்களில் கலந்துகொள்பவர்கள் பணமாக அளிக்கும் பரிசு ஆகும். மொய்யில் மூன்று வகைகள் உண்டு திருமணம், காதுகுத்து, பூப்புனித நீராட்டு விழா போன்ற குடும்ப விழாக்களில் அளிக்கப்படும் மொய் என்பது ஒருவகை, இது அன்பளிப்பு ஆகும். நிதித் தேவையை நிறைவு செய்யும் எண்ணத்துடனே ஏற்பாடு செய்யப்படும் *மொய்விருந்து* என்பது இன்னொருவகை. இது திருப்பிச் செலுத்த வேண்டிய கடன் போன்றது.மூன்றாவது இறப்பின் போது இழவு வீட்டில் செய்வது.
# மொய்

## மொய் விருந்து

மொய் விருந்துகள் பெரும்பாலும் ஆடி மாதத்தில் நடத்தப்படும். இந்த வழக்கம் பொதுவாக தற்போது தமிழ்நாட்டில், புதுக்கோட்டை மாவட்டமும் அதை ஒட்டிய பகுதிகளிலும் நடத்தப்படுகிறது. இது ஒருவகை நிதி திரட்டல் என்று சொல்லப்படுகிறது.
மொய் விருந்தில் ஆட்டுக்கறிச் சாப்பாட்டைப் பறிமாறுகிறார்கள். விருந்துக்கு அழைப்பிதழ் அச்சடித்து தெரிந்தவர்களுக்கு எல்லாம் கொடுக்கப்படுகிறது. ஐந்து அல்லது பத்து நபர்கள் சேர்ந்தும் விருந்து நடத்துவர். அனைவரும் பொதுவான அழைப்பிதழ் அடித்து வேண்டியவர்களை அழைப்பர், விருந்து உண்டவர்கள் தாங்கள் விரும்பியவருக்கு மொய் எழுதலாம். விழா முடிந்தபின் விழா ஏற்பாட்டாளர்கள் தங்களுக்கு வந்த மொய்ப்பணத்தின் விகிதாச்சாரத்திற்கு ஏற்ப செலவைப் பங்கிட்டுக் கொள்வார்கள் விருந்துண்டவர்கள் மொய் எழுதவேண்டும் என்ற கட்டாயமும் இல்லை, இந்த விருந்துகளில் வைக்கப்படும் மொய்ப் பணத்தை கணக்கு எழுதிவைத்து இந்த மொய்வைத்தவர்கள் மொய் விருந்து வைக்கும்போது அவர்கள் வைத்த மொய்யைவிட கூடுதலான தொகையை மொய்யாக வைப்பது அவசியம்.  
பொதுவாக, இந்த விருந்துகளைக் கிராமச் சமூகக் கூடத்திலோ, கோயில் இடத்திலோ நடத்துகிறார்கள்.
# பழுப்புத்தலைக் கடற்காக்கை

**பழுப்புத்தலைக் கடற்காக்கை** (*brown-headed gull*) சிறிய வகை கடற்பறவையான இது மத்திய ஆசியாவின் பீடபூமிப் பகுதிகளில் அமைந்துள்ள தஜிகிஸ்தான் பகுதியிலும் மங்கோலியா நாட்டின் உட்பகுதிகளிலும் அதிகமாக வாழுகிறது. இவை மழைக்காலங்களில் தென்கிழக்காசியாவின் பல பகுதிகளுக்கும் சென்று அங்குள்ள ஏரிகள், கடற்கறையின் ஓரப்பகுதிகளில் வாழுகிறது. லோரா இனத்தைச் சார்ந்த இவற்றில் பல பிரிவுகள் உள்ளன.
இவை பொதுவாக ஏரிப்பகுதிகளில் அமைந்துள்ள சதுப்புநிலங்களில் நாணல் படுக்கையில் தான் இனப்பெருக்கம் செய்கிறது. குளிர் காலத்தின் மாலை நேரங்களில் உணவு தேடும்போது இரண்டும் கூடும் நிகழ்வு நடக்கிறது. இப்பறவை ஒரு கடல்பறவையாக இருந்தாலும் கடற்கரையோரங்களில் அரிதாகவே காணப்படுகிறது.
# பழுப்புத்தலைக் கடற்காக்கை

## விளக்கம்

இப்பறவை முதிர்ச்சி அடைய இரண்டு வருடங்கள் எடுத்துக்கொள்கிறது. முதல் வருடம் கருப்பு நிற வாலுடனும், இறகுப்பகுதி அதிகப்படியான கருப்பு நிறம் கொண்டும் காணப்படுகிறது. இப்பறவைகள் அதிகமாக ஒலி எழுப்பும் குணம் கொண்டுள்ளது.
இவை கருந்தலை கடற்காகத்தைவிட கொஞ்சம் பெரியதாக உள்ளது. கோடைகாலங்களில் இவற்றில் உள்ள ஆண் பறவையின் தலைப்பகுதி கொஞ்சம் கருப்பு நிறம் கொண்டதாகவும், உடல் பகுதி வெளிறிய சாம்பல் நிறத்திலும், மற்றும் அலகுப்பகுதியும்,கால் பகுதியும் சிவந்தும் காணப்படும். கருப்பு இறகுகளில் அதிகமான வெள்ளை நிறம் சேர்ந்து காணப்படுகிறது. இவற்றின் உடலின் அடிப்பாகம் சாம்பல் நிறத்துடனும் பறப்பதற்கு ஏதுவாகவும் அமைந்துள்ளது. இவற்றின் உடலில் காணப்படும் பழுப்பு சாம்பல் நிறம் குளிர்காலங்களில் குறையத்துவங்கி இருண்ட நிறங்களாக மாறுகிறது.
# பழுப்புத்தலைக் கடற்காக்கை

## உணவு முறை

இவை பூச்சிகள், முதுகெலும்பில்லாத புழுக்கள் போன்றவற்றை நகர வீதிகளில் வெளிவரும் கழிவுகளிலிருந்தும், வயல்வெளிகளிலிருந்தும் உட்கொள்கிறது.
# திட்ட புவியீர்ப்பு முடுக்கம்

**திட்ட புவியீர்ப்பு முடுக்கம்** (**Standard Gravity**) என்பது புவிக்கு அருகாமையில், விண்ணில் இருக்கும் ஒரு பொருளின் மீது புவியீர்ப்பு விசையால் ஏற்படும் முடுக்கம் ஆகும். இது பொதுவாக என்று குறிக்கப்படுகிறது. திட்ட அளவுமுறைமைகளின்படி என்று கொள்ளப்படுகிறது. புவியின் ஒவ்வொரு இடத்திலும் அவ்விடத்தின் அமைவைப் பொறுத்து புவியீர்ப்பு முடுக்கம் மாறும்; ஆகையால் இதுவே திட்ட அளவாக கணக்கீடுகளில் எடுத்துக்கொள்ளப்படுகிறது. இது புவியின் ஆரத்தைக் கொண்டு கணக்கிடப்படுவதால் பூமத்திய ரேகை பகுதிகளில் அதிகமாகவும், துருவப் பகுதிகளில் குறைவாகவும் இருக்கும். புவியின் மேற்பரப்பில் புவியீர்ப்பு முடுக்கம் அதிகபட்சமாக உள்ளது. புவியின் மேற்பரப்பிலிருந்து மேலேயோ அல்லது கீழேயோ செல்லச்செல்ல புவியீர்ப்பு முடுக்கம் குறைகிறது.
# மனு அத்திரி

**மனு அத்திரி** *(Manu Attri)* (பிறப்பு: 31 திசம்பர் 1992)ஓர் இந்திய இறகுப் பந்தாட்டக்காரர். இவர் ஆடவர் இரட்டையர், கலப்பு இரட்டையர் ஆட்டங்களில் கலந்துகொள்கிறார். ஆடவர் இரட்டையர் நிகழ்வுகளில் இவருடன் இசுனு சன்யாலும் முன்பு பி.சுமீத் ரெட்டியும் கலந்துக்கொண்டனர்.
கலப்பின இரட்டையர் ஆட்டங்களில் இவருடன் என். சிகி ரெட்டியும் முன்பு
!|வ. எண்
!|ஆண்டு
!|விளையாட்டுப் போட்டி
!|வகை
!|பங்காளி
|-
|-"|1
||2011
||[[கென்யா உலகப் போட்டி
||ஆடவர் இரட்டையர்
||இசுனு சன்யால்
|-
|-
||2
||2013
||டாட்டா இந்தியத் திறந்தநிலைப் பன்னாட்டுப் போட்டி
||ஆடவர் இரட்டையர்
||பி. சுமீத் ரெட்டி
|-
|-
||3
||2014
||டாட்டா இந்தியத் திறந்தநிலைப் பன்னாட்டுப் போட்டி
||கலப்பின இரட்டையர்
||என். சிகி ரெட்டி
|-
|-
||4
||2014
||டாட்டா இந்தியத் திறந்தநிலைப் பன்னாட்டுப் போட்டி
||ஆடவர் இரட்டையர்
||பி. சுமீத் ரெட்டி
|-
|}
: BWFபன்னாட்டுப் போட்டி விளையாட்டுப் போட்டி
: BWF பன்னாட்டுத் தொடர்விளையாட்டுப் போட்டி
# பி. சுமீத் ரெட்டி

**பி. சுமீத் ரெட்டி** *(B. Sumeeth Reddy)*, பிறப்பு: 26 செப்டம்பர் 1991) ஓர் இந்திய இறகுப் பந்தாட்டக்காரர். இவர் ஆடவர் இரட்டையர் ஆட்டங்களில் கலந்துகொள்கிறார். இவருடன் ஆடவர் இரட்டையரில் மனு அத்திரியும் முன்பு டி. ஏமா நாகேந்திர பாபுவும் பங்கேற்றனர்.
# பி. சுமீத் ரெட்டி

## சாதனைகள்

| - | 1 | 2013 | டாட்டா இந்தியத் திறந்தநிலைப் பன்னாட்டு அறைகூவல் | ஆடவர் இரட்டையர் | மனு அத்திரி |
| --- | --- | --- | --- | --- | --- |
| - | 2 | 2014 | டாட்டா இந்தியத் திறந்தநிலைப் பன்னாட்டு அறைகூவல் | ஆடவர் இரட்டியர் | மனு அத்திரி |
| - | 3 | 2015 | இலாகோசு பன்னாட்டு விளையாட்டு 2015 | ஆடவர் இரட்டையர் | மனு அத்திரி |
: பன்னாட்டு அறைகூவல் விளையாட்டுப் போட்டி
: பன்னாட்டுத் தொடர் விளையாட்டுப் போட்டி
# இசைவழி உளவியல்

**இசைவழி உளவியல்** (Psychology of music) என்பது உளவியல் மற்றும் இசையியலின் ஒரு பகுதியாகும் இது மனிதர்கள் இசைக்கு எவ்வாறு துலங்குகிறார்கள் இசையோடு எத்தகைய நடைமுறையைக் கொண்டிருக்கின்றனர் என்பனவற்றை ஆராயும் இயலாகும்.
# இசைவழி உளவியல்

## அறிமுகம்

இதைப்பற்றிய அறிவு ஆராய்ச்சியில் பெறப்பட்ட தரவுகளின் அடிப்படையிலும், அவற்றை உற்று நோக்கியும், கலந்துரையாடியும் பெறப்பட்டதாகும். இதைப்பற்றிய அறிவு செயலாக்கம், புத்தி கூர்மை, படைப்பாற்றல், கல்வி , திறனாய்வு மற்றும் நோய் நீக்கல் போன்ற பல துறைகளுக்கும் பயனுள்ளதாக இருக்கும். இது மட்டுமல்லாமல் தனி மனிதர்களின் அறிவு, திறன், அணுகுமுறை போன்ற பலவற்றை ஆய்வு செய்ய உதவும். இவையல்லாமல் இசைவழி உளவியல் இசை பற்றிய ஆய்வு அல்லாமல் மற்ற புலங்களுக்கும் பயனுள்ளதாக இருக்கும்.
# இசைவழி உளவியல்

## வரலாறு

19 ஆம் நூற்றாண்டிற்கு முன் ஒலி மற்றும் அதன் இசை வடிவம் குறித்துப் பயில்வது சுருதி மற்றும் குரலோசை குறித்த கணக்கு வடிவிலான உருப்படிவம் ( Mathematical modelling )குறித்தே இருந்தது. கிருத்து பிறப்பதற்கு ஆறு நூற்றாண்டுகளுக்கு முன்பே கிரேக்க அறிஞர் பித்தாகோரசு இது பற்றி ஆய்வு செய்திருந்ததைப் பற்றிக் குறிப்பிட்டுள்ளார். அனெக்சாகொரசு ( Anaxagoras ), போயிதிசு (Boethius), போன்ற கோட்பாட்டு அறிஞர்கள் (Theorists) ஒலியும் அதன் இசை வடிவமும் முழுவதுமாக உடல் சார்ந்த நிலைப் பாட்டிலேயே அணுக முடியும் என்ற கருத்தைக் கூறி வந்தனர். அர்ச்டொசெனசு (Aristoxenus )என்னும் அறிஞர் இதற்கு மாற்றாக , தற்கால இசை உளவியலுக்கு ஒரு முன்னோடியாக இசை, புலன் காணல் (perception) மூலமாகவும் , இதன் காரணமாக எழும் நினைவுகள் மூலமாகவும் அறியலாம் என்னும் கோட்பாட்டை வகுத்தார். இருந்தாலும் இடைக்காலம் மற்றும் மறுமலர்ச்சிக் காலங்களில் இசை உளவியல் பிதாகோரசு வகுத்த வழியின்படி வானவியல், வடிவியல் (Geometry), கணக்கு (Arithmetic) மற்றும் இசை என்னும் நான்கு வகைக்கண்ணோட்டங்களின் மூலமே அறியப்பட்டு வந்தது. இசைப்புலன் காணல் (Perception of Music) என்பது ஒலி வேறுபாடுகளை அறிதல், இசையின் பல்வேறு வகையான அதிர்வுகளை அறிதல், தனித்த இசை சுரங்களினின்றும் சுரக்கோவைகளினின்றும் முழுமைநிலை விளைவுகளைப் பெறுதல் போன்றவற்றைக் குறிக்கும்.  
இசை வேறுபாடுகளை அறிவதற்கு நினைவு முதன்மையான தேவையாகும். இசைப்பகுதிகளையோ சுரங்களையோ நினைவு கூர்தல் உலகின் மற்ற செயல்களையும் காட்சிகளையும் நினைவு கூர்தலின் வேறுபட்டதாகும். ஏன் எனில் இசை மனிதர்களின் உள்ளத்தின் அகவுணர்வுகளோடு தொடர்புகொண்டுள்ளது. இக்காலத்தில் இசைத்திறன் சோதனைகள் உளவியல் சோதனையின் பகுதியாக அமைந்துள்ளன. சூடர் (Shuter), பென்டிலி (Bentley), பெர்லைன் (Berlyin); போன்ற உளவியலறிஞர்கள் இசைத்திறன் மனிதர்களிடம் இயற்கையாகப் பிறக்கும்பொழுதே பரம்பரை இயல் கூறுகளினால் ஏற்படும் நாட்டமா? சூழமைவு காராணமாக தோற்றுவிக்கக் கூடிய திறனா என்பது பற்றிய ஆய்வுகளைச் செய்துள்ளனர். இத்தகைய ஆய்வுகளுக்கு இயல் இசை புலவர்களின் அக அனுபவங்களைப் பற்றிய செய்திகளைத் திரட்டியுள்ளனர். இதன் பயனாக இசையில் ஏழு பொதுவான உட்கருத்து அமைந்திருக்க முடியும் என்ற முடிவுக்கு வந்துள்ளனர். இசைத் திறன் சோதனைகள் செயற்சோதனைகளாக அமைக்கப்பட்டு இசைக்கணிப்பொறியின் (Musical Computer) மூலமும் அளிக்கப்படுகின்றன. தொழிலகங்களின் எத்தகைய இசையை இசைப்பதன் மூலம் தொழிலாளர்களின் உற்பத்தித் திறன் கூடும் என்பது இன்னும் ஆராய்ச்சி நிலையிலேயே இருந்து வருகிறது. சில தனியார் தொழில் நிறுவனங்கள் தொழில் நேரத்தில் மென்மையான இசையை தொழில்கூடங்களில் இசைக்கத் தொடங்கியுள்ளனர். இதன் விளைவுகள் இன்னும் முழுமையான ஆராய்ச்சிக்கு உட்படுத்தப்படவில்லை.
# இசைவழி உளவியல்

## மருத்துவப்பயன்பாடு

உளநோய்களுக்கு இசைவழி சிகிச்சைமுறை: (Musical Therapy) செய்யப்படுகிறது. இத்துறையில் பல ஆய்வுகள் செய்யப்பட்டு உறுதியான முடிவுகளும் கண்டுபிடிக்கப்பட்டுள்ளன. மருத்துவப் பயன்களும் இசையின் மூலம் பயிர்களை நன்கு வளரச்செய்து பயன்பெறும் முறைகளும் இசைக்கு விலங்குகள் எவ்வாறு துலங்குகின்றன என்பவை விரிவான ஆராய்ச்சிக்கு ஏற்ற துறைகளாக இன்னும் இருந்துவருகிறது.
# 1450

**1450** (**MCDL**) பழைய யூலியன் நாட்காட்டியில் வியாழக்கிழமை ஆரம்பமான ஒரு சாதாரண ஆண்டாகும்.
# 1450

## நிகழ்வுகள்

- பெப்ரவரி 26 &ndash; பிரான்சிசுக்கோ சிபோர்சா மிலனைக் கைப்பற்றி, அதன் இளவரசனானான். இதன் மூலம் இவனது வம்சம் அடுத்த நூறாண்டுகளுக்கு மிலன் நகரை ஆட்சி செய்தது.
- மே 8 &ndash; இங்கிலாந்தின் ஆறாம் என்றிக்கு எதிராக கென்ட் நகரத்தினர் கிளர்ச்சியில் ஈடுபட்டனர்.
- சூலை 6 &ndash; கன் பிரான்சிடம் வீழந்தது.
- ஆகத்து 12 &ndash; நார்மாண்டியின் கடைசி ஆங்கிலேயப் பகுதியான செர்போர்க் பிரான்சிடம் வீழ்ந்தது.
- அக்டோபர் 5 &ndash; யூதர்கள் கீழ் பவேரியாவில் இருந்து வெளியேற்றப்பட்டனர்.
- நவம்பர் 3 &ndash; பார்செலோனா பல்கலைக்கழகம் நிறுவப்பட்டது.
- முன்-கொலம்பியக்கால இன்கா நகரமான மச்சு பிச்சு கடல்மட்டத்திலிருந்து 2,400 மீட்டர் உயரத்தில் அமைக்கப்பட்டது.
- குட்டன்பேர்க் தனது முதலாவது அச்சியந்திரத்தை செருமனியின் மாயின்சு நகரில் நிறுவினார்.
- யாழ்ப்பாணத்தில் செண்பகப் பெருமாள் ஆட்சி ஆரம்பமானது.
# 1450

## பிறப்புகள்

- இப்ராகிம் லௌதி, தில்லி சுல்தானகத்தின் 31வது சுல்தான் மற்றும் லௌதி வம்சத்தின் 3வது சுல்தான் (இ. 1526)
- இரண்டாம் நரசிம்ம ராயன், விஜயநகரப் பேரரசின் சாளுவ மரபின் முதல் அரசனான சாளுவ நரசிம்ம தேவ ராயனின் இரண்டாவது மகன் (இ. 1505)
- இரானிமசு போசு, இடச்சு/நெதர்லாந்திய ஓவியர் (இ. 1516)
- சிக்கந்தர் லௌதி, லௌதி வம்சத்தின் 2வது சுல்தான் (இ. 1517)
- திம்ம பூபாலன், விஜயநகரப் பேரரசின் அரசன் (இ. 1491)
- பிரான்சிஸ் கோ டீ அல்மெய்டா, இந்தியாவில் போர்ச்சுகீசியர்களின் வாணிபத்தை கவனித்த முதல் ஆளுநர் (இ. 1510)
- பிரௌத ராயன், விஜயநகரப் பேரரசின் அரசன் (இ. 1401)
- ரவிதாசர், வட இந்திய துறவி (இ. 1520)
- வீரநரசிம்ம ராயன், விஜயநகரப் பேரரசின் அரசன் (இ. 1509)
- ஜான் கபோட், இத்தாலிய நாடுகாண் பயணி (இ. 1498)
# 1450

## இறப்புகள்

- செப்டம்பர் 2 - அகமது இப்னு அரபுசா, நடுக்காலத்தில் வாழ்ந்த ஒரு அரபு எழுத்தாளர் மற்றும் பயணி (பி. 1389)
- மே 18 - அப்துல் லத்தீப் மிர்சா, பால்கின் ஆளுநர் (பி. 1420)
# பவன் பீமவரப்பு

**அருண் பீமவரப்பு** எனும் புனைப்பெயரில் எழுதும் **பவன் பீமவரப்பு** ஓர் இந்திய எழுத்தாளர். *அஃபிடேர் தட் டே, ஐ நெவர் சா ஹேர் அகைன்* மற்றும் *மை நைட்டிங்கேல்* எனும் இரண்டு புதினங்களை இயற்றியுள்ளார். மென்பொருள் பொறியாளராக பணிப்புரிந்து வந்த இவர், எழுத்தின் மீது கொண்ட ஆரவத்தினால் அவ்வேலையை ராஜினாமா செய்துவிட்டார்.. எழுத்தாளராக ஆசைப்பட்ட தனது நண்பர் அருண் என்பவரின் பெயரைக்கொண்டு புத்தங்களை எழுத ஆரம்பித்தார்.
# பவன் பீமவரப்பு

## எழுதிய புத்தகங்கள்

- அஃபிடேர் தட் டே, ஐ நெவர் சா ஹேர் அகைன் (2015-ஆம் ஆண்டு வெளியானது)
- மை நைட்டிங்கேல் (2016-ஆம் ஆண்டு வெளியானது)
# மோதி பாக் அரண்மனை

**மோதி பாக் அரண்மனை** (Moti Bagh Palace) (, இந்தியாவின் பஞ்சாப் மாநிலத்தின் பட்டியாலாவில் உள்ளது. உலகின் பெரிய குடியிருப்புகளில் ஒன்றான இவ்வரண்மனையில், பாட்டியாலா அரச குடும்பத்தினர் 1940ஆம் ஆண்டு வரை வாழ்ந்தனர். புது மோதி பாக் அரண்மனை கட்டிய பின், முன்னாள் பாட்டியால அரச குடும்பத்தினர்கள் அங்கு குடியேறிவிட்டனர்.  
பழைய மோதிபாக் அரண்மனை 1840இல் பாட்டியாலா மகாராஜாவால் கட்டப்பட்டு, மன்னர் பூபிந்தர் சிங்கால் 1920இல் விரிவாக்கம் செய்யப்பட்டது. இந்திய விடுதலைக்குப் பின்னர் இந்திய அரசு பழைய அரண்மனையை கையகப்படுத்தி, அதில் சில மாற்றங்கள் செய்து அரசு அருங்காட்சியகம், இறந்து பாடம் செய்யப்பட்ட விலங்குகள் மற்றும் பறவைகளின் காட்சிகூடம் மற்றும் வடக்கு மண்டல பண்பாட்டு மையம் அமைத்தது. இப்பழைய அரன்மணையின் கிழக்குப் பகுதியில் தேசிய விளையாட்டு நிறுவனம் (NIS) அமைந்துள்ளது. மேலும் இங்கு ஆண்டு தோறும் பட்டியாலாவின் பாரம்பரிய விழாக்கள் நடைபெறுகிறது. புது மோதி அரண்மனையில் பட்டியாலாவின் முன்னாள் அரச குடும்பத்தினர் வாழ்கின்றனர்.
# 2016 கோடைக்கால ஒலிம்பிக் பதக்கப் பட்டியல்

**2016 கோடைக்கால ஒலிம்பிக் பதக்கப் பட்டியல்** (*Summer Olympics medal table*) இரியோ டி செனீரோவில் ஆகத்து 5, 2016 முதல் ஆகத்து 21, 2016 வரை நடந்த 2016 கோடைக்கால ஒலிம்பிக் விளையாட்டுப் போட்டிகளில் தேசிய ஒலிம்பிக் குழுக்கள் (NOCs) மற்றும் ஒரு தேசியக்குழுவல்லாத அணியின் மெய்வல்லுநர்கள் வென்ற தங்கப்பதக்கங்களின் எண்ணிக்கையைக் கொண்டு வரிசைப்படுத்தப்பட்ட பட்டியலாகும்.  
வியட்நாம், கொசோவோ, பிஜி, சிங்கப்பூர், புவேர்ட்டோ ரிக்கோ, பகுரைன், ஜோர்தான், தஜிகிஸ்தான், கோட் டிவார் ஆகிய நாடுகள் தங்கள் முதல் ஒலிம்பிக் தங்கப் பதக்கங்களை வென்றுள்ளன; தவிரவும் கொசோவோ, பிஜி, ஜோர்தான் நாடுகளுக்கு எந்தவகையிலும் முதல் ஒலிம்பிக் பதக்கங்களாகவும் அமைந்தன.  
குவைத்தின் சுடுதல்வல்லுநர் பெகையது அல்-தீகானி தங்கப் பதக்கமொன்றை வென்ற சார்பற்ற மெய்வல்லுநராக சாதனை படைத்தார்; இதற்கு முன்னதாக ஒலிம்பிக் கொடியின் கீழ் 1992இல் ஐக்கிய அணி தங்கப் பதக்கங்களை வென்றிருந்த போதும் தனிநபர் ஒருவருக்கு வழங்கப்பட்டது இதுவே முதல் முறையாகும்.
# 2016 கோடைக்கால ஒலிம்பிக் பதக்கப் பட்டியல்

## பதக்க நிலைகளில் மாறுதல்கள்

ஆகத்து 18, 2016 அன்று கிர்கிசுத்தான் பாரம்தூக்கும் போட்டியாளர் இச்சத் ஆர்டிகோவ் ஆண்கள் 69 கிலோ வகுப்பில் பெற்ற வெண்கலப் பதக்கம் ஊக்கமருந்து சோதனையில் தவறியதால் பறிக்கப்பட்டது; அந்நிகழ்வில் நான்காவதாக வந்த கொலொம்பியாவின் லூயி யேவியர் மோசுகுயேராவிற்கு அது தரப்பட்டது.
# 2016 கோடைக்கால ஒலிம்பிக் பதக்கப் பட்டியல்

## பதக்க நிலைகளில் மாறுதல்கள்

### மாற்றப் பட்டியல்

**பதக்க நிலைகளில் அலுவல்முறையான மாற்றங்கள்**  
| தீர்வு நாள் | விளையாட்டு | போட்டி | தேஒகு | தங்கம் | வெள்ளி | வெண்கலம் | மொத்தம் |
| --- | --- | --- | --- | --- | --- | --- | --- |
| 18 ஆகத்து 2016 | பாரம் தூக்குதல் | ஆடவர் 69 கிலோ வகுப்பு பாரம் தூக்குதல் | −1 | −1 |  |  |  |
| +1 | +1 | } |  |  |  |  |  |
# உர்ஜித் படேல்

**டாக்டர் உர்சித் ஆர் படேல்** (பிறப்பு அக்டோபர் 1963) சிறந்த வங்கியாளர் மற்றும் பொருளாதார நிபுணரும் ஆவார். 2013 முதல் ரிசர்வ் வங்கியின் துணை ஆளுநராக பணியாற்றிய இவர், திரு ரகுராம் ராஜனுக்கு பின் செப்டம்பர் 4, 2016ல் இந்தியரிசர்வ்வங்கியின் 24வது ஆளுநராக நியமிக்கபட்டார். டிசம்பர் 2018ல் ஆளுநர் பதவியை ராஜினாமா செய்தார்.  
தற்போது தேசிய பொது நிதி மற்றும் கொள்கை நிறுவனத்தின் சேர்மனாக பணியாற்றிவருகிறார்.
# உர்ஜித் படேல்

## இளமையும் கல்வியும்

இவர் லன்டன் பொருளாதார பள்ளியில்இளங்கலை பட்டம் பெற்றார்.பின்னர் 1990 ஆம் ஆண்டு ஏல் பல்கலைகழகத்தில் முனைவர் பட்டம் பெற்றார்
# உர்ஜித் படேல்

## வகித்த பதவிகள்

- ஆளுநர்,இந்தியரிசர்வ்வங்கி
- ஆலோசகர், பாஸ்டன்கன்சல்டிங்குரூப்
- தலைவர்,ரிலையன்ஸ்இன்டஸ்ட்ரியல்லிமிடட் 2015.
- ரிசர்வ்வங்கியின்துணைநிலைஆளுநர்
- சர்வதேச நாணய நிதியம்
# உர்ஜித் படேல்

## மேலும் பார்க்க

- Urjit Patel - Executive Profile
# சந்தீப் குமார்

**சந்தீப் குமார்** ("Sandeep Kumar") (பிறப்பு 1 மே 1986) ஓர் இந்திய நடைப்பந்தய வீரராவார். இவர் சீனாவின் பெய்ஜிங் நகரில் 2015 இல் நடந்த உலக தடகள சாம்பியன்ஷிப் 50 கிலோ மீட்டர் தூரம் பந்தய நடை நடக்கும் போட்டியில் கலந்து கொண்டார்.
# சந்தீப் குமார்

## 50 கிலோ மீட்டர் நடை பந்தயம்

2016 கோடைக்கால ஒலிம்பிக் விளையாட்டுப் போட்டிகள் நிகழ்வுகளில் இந்தியாவின் சார்பில் ஓடுவதற்கு இவர் தகுதி பெற்றார்.அவர் 50 கிலோமீட்டர் நடை பந்தயம் போட்டியில் சந்தீப் குமார் 4 மணி, 7 நிமிடம், 55 விநாடிகளில் இலக்கை எட்டினார்.இப்போட்டியில் 34 வது நபராக வந்தார்.இந்த ஒலிம்பிக் போட்டியில் பந்தய நடையில் இவருடைய தரம்-35 ஆகும்.
# உயிர்சார் கூறு

**உயிர்சார் கூறு** (Biotic component) என்பது, சூழல் மண்டலம் ஒன்றை உருவாக்குகின்ற உயிரினம் சார்ந்த கூறுகளுள் ஒன்றைக் குறிக்கும். பொதுவாக, உயிர்சார் கூறுகளுள், உற்பத்தி செய்வன, நுகர்வன, சிதைப்பன என்பன அடங்குகின்றன.
- "உற்பத்தி செய்வன" அல்லது "தன்னூட்ட உயிரிகள்" சூரிய ஒளி, நீர், காபனீரொட்சைடு ஆகியவற்றைப் பயன்படுத்தி ஒளித்தொகுப்பு மூலம் உணவைத் தாமே உற்பத்தி செய்கின்றன. தாவரங்கள் இவற்றுக்கான எடுத்துக்காட்டுகள்.
- "நுகர்வன" அல்லது "சார்பூட்ட உயிரிகள்" உணவுக்காக உற்பத்தி செய்யும் உயிரிகள் மீதோ அல்லது பிற நுகர்வனவற்றின் மீதோ தங்கியிருப்பவை. விலங்குகள் இவ்வகையின.
- "சிதைப்பன" அல்லது "மக்குண்ணிகள்", முதல் இரு உயிர்சார் கூறுகளான தாவரங்கள், விலங்குகளின் இறந்த உடல்களில் இருக்கும் வேதிப்பொருட்களை உடைத்து மீண்டும் பயன்படத்தக்க வகையில் எளிய வடிவங்களாக்குகின்றன.  
சூழல் மண்டலமொன்றின் உயிர்சார் கூறுகளிலிருந்து வேறுபட்ட கூறுகள் உயிர்சாராக் கூறுகள் எனப்படுகின்றன. வெப்பநிலை, ஒளிச்செறிவு, ஈரத்தன்மை, நீர் மட்டம், காற்றோட்டம், காபனீரொட்சைட்டு அளவு, நீரினதும் மண்ணினதும் pH அளவுகள் என்பன உயிர்சாராக் கூறுகளுள் அடங்கும்.
# உபேந்திரா லிமாயி

**உபேந்திரா லிமாயி** (பிறப்பு 8 நவம்பர் 1969) ஓர் இந்தியத் திரைப்பட நடிகர் ஆவார். இந்தி, மராத்தி மொழித் திரைப்படங்களில் நடித்து வருகிறார். தமிழில் விஷால் நடிப்பில் வெளியான சிவப்பதிகாரம் திரைப்படத்தில் நடித்துள்ளார். ஜோக்வா என்னும் மராத்தித் திரைப்படத்தின் மூலமாக சிறந்த நடிகருக்கான இந்திய தேசிய திரைப்பட விருதினை வென்றுள்ளார்.
# உபேந்திரா லிமாயி

## நடித்த திரைப்படங்கள்

### தமிழ்த் திரைப்படங்கள்

- சிவப்பதிகாரம் (2008)
# வரம் (திரைப்படம்)

***வரம்*** (*Varam*) 1989 இல் வெளிவந்த தமிழ்த் திரைப்படமாகும். இப்படத்தை ஆர். சி. சக்தி இயக்கினார். பிரபு, அமலா, ஜெயஸ்ரீ, ரவிசந்திரன் மற்றும் ஸ்ரீவித்யா போன்றோர் நடித்து 1989 இல் இத்திரைப்படம் வெளிவந்தது.  
எம். எஸ். விஸ்வநாதனால் இசையமைக்கப்பட்டு, எஸ். குமார் மற்றும் வி. ராமகிருஷ்ணா என்பவரால் தயாரிக்கப்பட்டது. மக்கள் இயக்குநர் ஆர். சி. சக்தியினால் திரைக்கதை வசனம் எழுதி நெறியாள்கை செய்யப்பட்டது. அதிக அளவில் எதிர்மறையான விமர்சனங்களால் படம் வெற்றியைப் பெறவில்லை.  
படத்தின் கரு, வரமிருந்து பெற்ற பிள்ளையை செல்லம் கொடுத்து வளர்ப்பதால், ஈரமற்று வளரும் அப்பிள்ளை பிழையான பாதையில் பயணிப்பதை, எதிர்க்கும் தாயே அவனை கொன்று தடுக்கும் கதை.
# வார்ப்புரு:Infobox Olympics Independents

<table cellpadding="2">
<tr>
<th colspan=5>ஒலிம்பிக்&nbsp;விளையாட்டுக்களில்&nbsp;<span>சார்பற்ற ஒலிம்பிக் போட்டியாளர்கள்</span> </th>
</tr>
<tr>
<td colspan=5>
<table>
<tr><td colspan=2>  
ஒலிம்பிக் சின்னங்கள் கீழ்
தனிப்பட்ட ஒலிம்பிக் போட்டியாளர்கள்
போட்டியிடுகின்றனர்
<tr><td colspan=2>**ப.ஒ.கு&nbsp;குறியீடு** &nbsp;&nbsp;<span>**IOA, IOP**</span></td></tr>
</table></td></tr>
<tr>
<td colspan=5>**ஒலிம்பிக் வரலாறு**
</td>
</tr>
<tr>
<th colspan=5>கோடைக்கால ஒலிம்பிக் விளையாட்டுக்கள்</th>
</tr>
<tr>
<td colspan=5>சார்பற்ற ஒலிம்பிக் போட்டியாளர்கள் (1992)
சார்பற்ற ஒலிம்பிக் போட்டியாளர்கள் (2000)
சார்பற்ற ஒலிம்பிக் போட்டியாளர்கள் (2012)
சார்பற்ற ஒலிம்பிக் போட்டியாளர்கள் (2016)</td>
</tr>
<tr>
<th colspan=5>குளிர்கால ஒலிம்பிக் விளையாட்டுக்கள்</th>
</tr>
<tr>
<td colspan=5>சார்பற்ற ஒலிம்பிக் போட்டியாளர்கள் (2014)</td>
</tr>
</table><noinclude>
</noinclude>
# சார்பற்ற ஒலிம்பிக் போட்டியாளர்கள்

**ஒலிம்பிக் விளையாட்டுப் போட்டிகளில் தனிப்பட்ட ஒலிம்பிக் போட்டியாளர்கள்** ( *Independent Olympians at the Olympic Games*) அல்லது ஒலிம்பிக் விளையாட்டுப் **போட்டிகளில் சார்பற்ற ஒலிம்பிக் போட்டியாளர்கள்** என்போர் அரசியல் சூழல், பன்னாட்டுத் தடைகள் தேசிய ஒலிம்பிக் குழுக்களின் இடைநீக்கம் மற்றும் இரக்க உணர்வு என்ற பல காரணங்களுக்காகத் தேசிய ஒலிம்பிக் குழுக்களைச் சாராது தனித்துப் போட்டியிடும் மெய்வல்லுநர்கள் ஆவர். கிழக்குத் திமோர், தெற்கு சூடான், குராசோ நாடுகளிலிருந்து ஒலிம்பிக் போட்டிகளுக்கு முன்னதான புவியரசியல் மாற்றங்களினாலும் செர்பிய மொண்டெனேகுரோவிலிருந்து (தற்போதைய கொசோவோ, மொண்டெனேகுரோ மற்றும் செர்பியா) பன்னாட்டு தடைகள் காரணமாகவும் இந்தியா, குவைத்தின் தேசிய ஒலிம்பிக் குழு இடைநீக்கம் செய்யப்பட்டமையாலும் சார்பற்ற ஒலிம்பியர்கள் பங்கேற்றுள்ளனர். இவர்கள் 1992இலும் 2016இலும் பதக்கங்கள் வென்றுள்ளனர்; இருமுறையும் சுடுதல் போட்டியில் வென்றனர்.  
இந்த சார்பற்ற ஒலிம்பியன்களுக்காக பெயரிடல் மற்றும் நாட்டுக் குறியீடு மரபுகள் சீர்மைப்படுத்தப்படவில்லை.
# சார்பற்ற ஒலிம்பிக் போட்டியாளர்கள்

## 1992 கோடைக்கால ஒலிம்பிக் விளையாட்டுகள்

1992 ஒலிம்பிக் போட்டிகளின் போது செர்பியாவும் மொண்டெனேகுரோவும் மற்றும் மாக்கடோனியக் குடியரசு நாட்டு மெய்வல்லுநர்கள் சார்பற்ற ஒலிம்பிக் பங்கேற்பாளர்களாகப் போட்டியிட்டனர். மாக்கடோனியாவில் அந்நாட்டு தேசிய ஒலிம்பிக் குழு உருவாகாத காரணத்தாலும் யூகோசுலாவியா கூட்டாட்சிக் குடியரசு (செர்பியா & மொண்டெனேகுரோ) ஐக்கிய நாடுகள் அவையால் தடை செய்யப்பட்டிருந்ததாலும் இந்நாட்டு விளையாட்டாளர்கள் இவ்வாறு ஒலிம்பிக் கொடியின் கீழ் போட்டியிட்டனர். இருப்பினும் தனிநபர் யூகோசுலாவிய மெய்வல்லுநர்கள் சார்பற்ற ஒலிம்பிக் போட்டியாளர்களாகப் பங்கேற்க அனுமதிக்கப்பட்டனர். 58 மெய்வல்லுநர்கள் சார்பற்ற ஒலிம்பிக் போட்டியாளர்களாகப் பங்கேற்று மூன்று பதக்கங்களை வென்றனர். 16 மெய்வல்லுநர்கள் 1992ஆம் ஆண்டு கோடைக்கால மாற்றுத் திறனாளர் ஒலிம்பிக்கில் சார்பற்ற மாற்றுத் திறனாளர் போட்டியாளர்களாகப் பங்கேற்று எட்டு பதக்கங்களை வென்றனர்.  
| யசுனா செகாரிக் | பார்செலோனா 1992 | சுடுதல் | பெண்கள் 10 மீ காற்று கைத்துப்பாக்கி |  |
| --- | --- | --- | --- | --- |
| அரங்கா பைன்டர் | பார்செலோனா 1992 | சுடுதல் | பெண்கள் 10 மீ காற்றுத் துப்பாக்கி |  |
| இசுடீவன் பிளெடிகோசிக்}} | பார்செலோனா 1992 | சுடுதல் | ஆண்கள் 50 மீ துப்பாக்கிக் குப்புறுத்தபடி | } |
# சார்பற்ற ஒலிம்பிக் போட்டியாளர்கள்

## 1992 கோடைக்கால ஒலிம்பிக் விளையாட்டுகள்

### ஒருங்கிணைந்த அணி

முன்னாள் சோவியத் ஒன்றியம் **ஒருங்கிணைந்த அணி**யாக ஒலிம்பிக் கொடியின் கீழ் 1992 குளிர்கால ஒலிம்பிக் விளையாட்டுப் போட்டிகள் மற்றும் 1992 கோடைக்கால ஒலிம்பிக் விளையாட்டுப் போட்டிகளில் பங்கேற்றனர்.
# சார்பற்ற ஒலிம்பிக் போட்டியாளர்கள்

## 2000 கோடைக்கால ஒலிம்பிக் விளையாட்டுப் போட்டிகள்

[2000 கோடைக்கால ஒலிம்பிக் விளையாட்டுப் போட்டிகளில், four athletes from கிழக்குத் திமோரிலிருந்து நான்கு மெய்வல்லுநர்கள் சார்பற்ற ஒலிம்பிக் போட்டியாளர்களாக போட்டியிட்டனர்; அந்நாடு விடுதலை பெற்று மாற்றத்தைத் தழுவும் நேரத்தில் போட்டிகள் வந்தமையால் இவ்வாறாயிற்று. 2000 கோடைக்கால மாற்றுத் திறனாளர் ஒலிம்பிக் போட்டிகளில் இரண்டு விளையாட்டாளர்கள் சார்பற்ற மாற்றுத் திறனாளர் போட்டியாளர்களாகப் பங்கேற்றனர்.
# சார்பற்ற ஒலிம்பிக் போட்டியாளர்கள்

## மேற்சான்றுகள்

;குறிப்புகள்
# தொனால்டு எண்டர்சன்

** தொனால்டு ஐன்சிலீ எண்டர்சன்** (Donald Ainslie Henderson) (பிறப்பு செப்டம்பர் 7, 1928, இறப்பு ஆகத்து 19, 2016) ஓர் அமெரிக்க மருத்துவரும், கல்வியாளரும் நோய்ப்பரவல் இயல் வல்லுநரும் ஆவார். இவருடைய புகழுக்கு முதன்மையான காரணம், இவர் 1967-1977 ஆகிய காலப்பகுதியில் பத்து ஆண்டுகளாகப் பெரியம்மையை உலகம் முழுக்கவும் ஒழிக்கப் பாடுபட்டதே ஆகும். குழந்தைப்பருவத்திலேயே தடுப்பூசி மூலம் தடுக்க உதவினார். 1977 முதல் 1990 வரை சான்சு ஆப்கின்சுப் பல்கலைக்கழகத்தில் பொதுமக்கள் நலத்துறையின் முதல்வராக இருந்தார். அதன்பின்னர் நோய்பரவாமல் இருக்க முன்னேற்பாடுகளைச் செய்வதிலும், இயற்கையாகவோ செயற்கையாகவோ ஏற்படும் உயிரிய தாக்குதல்களில் இருந்து காத்துக்கொள்ளும் முறைகளையும் முன்னெடுக்க நாடளாவிய வகையில் உழைத்தார். இறக்கும் முன் பேராசிரியராகவும் முன்னாள் துறைத்தலைவராகவும் சான்சு ஆப்கின்சுப் பல்கலைக்கழகத்தில் இருந்தார். அதே நேரம் பிட்ஃசுபர்கு பல்கலைக்கழகத்தின் பொதுமக்கள் நலத்துறையில் பேராசிரியராகவும் சிறப்புநாட்டிய அறிவாளராகவும் இருந்தார்.
# தொனால்டு எண்டர்சன்

## இளமைக்காலம்

எண்டர்சன் அமெரிக்காவில் உள்ள ஒகையோ மாநிலத்தில் இலேக்குவுடு (Lakewood) என்னும் இடத்தில் குடிபெயர்ந்து வந்த இசுக்காட்டிய-கனடிய பின்புலமுள்ள்ள பெற்றோர்களுக்குப் பிறந்தார். இவருடைய தந்தையார் தாவீது எண்டர்சன் ஒரு பொறியாளர். தாயார் எலினயோர் மாக்குமில்லன் ஒரு செவிலியர். மருத்துவத்தில் இவருக்கு ஆர்வம்வர உந்துகோலாக இருந்தவர் இவருடைய தாய்மாமனாகிய கனடியர் வில்லியம் மாக்குமில்லன். இவர் பொதுநிலை மருத்துவராகவும் கனடாவில் கனடிய நாடாளுமன்றத்தினருக்கான மூத்த மருத்துவராகவும் இருந்தார்.
# தொனால்டு எண்டர்சன்

## இளமைக்காலம்

### கல்வி

எண்டர்சன் 1950 இல் ஓபர்லின் கல்லூரியில் பட்டம் பெற்றபின்னர் மருத்துவ மேற்பட்டமாகிய எம்.டி பட்டத்தை 1954 இல் உரோச்செசுட்டர் பல்கலைக்கழகத்தின் மருத்துவக் கல்லூரியில் பெற்றார். நியூயார்க்கு மாநிலத்தில் கூப்பர்சுட்டவுன் என்னும் இடத்தில் உள்ள மேரி இமோச்சீன் பாசெட்டு மருத்துவமனையில் ( Mary Imogene Bassett Hospital) மருத்துவராகவும், தொற்றுநோய் நடுவத்தில் கொள்ளைநோய் பற்றிய துப்பறிவுச் சேவை நிறுவனத்தின் பொதுமக்கள் நல ஆட்சிப்பொறுப்பாளராக இருந்தார். மேலே குறிப்பிட்ட நடுவமே பின்னாளில் அமெரிக்காவின் புகழ்பெற்ற நோய்க்கட்டுப்பாட்டு-தடுப்பு நடுவகம் (Center for Disease Control and Prevention [CDC]) என அழைக்கப்படுகின்றது. இவர் 1960 இல் சான்சு ஆப்கின்சுப் பல்கலைக்கழகத்தில் தூய்நலமும் மக்கள் பொதுநலத்துக்குமான துறையில் முனைவர்ப்பட்டம் (Ph.D) பெற்றார். சான்சு ஆப்கின்சுப் பல்கலைக்கழகத்தில் இது சான்ச் ஆப்கின்சிசு புளூம்பெர்கு பொதுமக்கள்நலக் கல்லூரி என அழைக்கப்பெறுகின்றது.
# தொனால்டு எண்டர்சன்

## பொறுக்கியெடுக்கப்பட்ட சில வெளியீடுகள்

**நூல்கள்**
- Fenner F, Henderson DA, Arita I, Jezek Z, Ladnyi. (1988) *Smallpox and Its Eradication* , Geneva, World Health Organization. The definitive archival history of smallpox.
- Henderson DA. (2009) *Smallpox, the Death of a Disease* New York: Prometheus Books
**நூலுள் படலங்கள்**
- Henderson DA (1993) Surveillance systems and intergovernmental cooperation. In: Morse SS, ed. *Emerging Viruses*. New York: Oxford University Press: 283-289.
- Henderson DA, Borio LL (2005) Bioterrorism: an overview. In *Principles and Practice of Infectious Diseases* (Eds. Mandell MD, Bennett JE, Dolin R) Phil, Churchill Livingstone, 3591-3601.
- Henderson DA (2010) The global eradication of smallpox: Historical Perspective and Future Prospects in *The Global Eradication of Smallpox* (Ed: Bhattacharya S, Messenger S) Orient Black Swan, London. 7-35
**கட்டுரைகள்**
-
-
-
- Henderson DA. (1967) Smallpox eradication and measles-control programs in West and Central Africa: Theoretical and practical approaches and problems. *Industry and Trop Health* VI, 112-120, Harvard School of Public Health, Boston.
-
-
-
-
- Henderson DA. (1998) The siren song of eradication. J Royal College of Physicians 32, 580-584.
-
-
-
# தொனால்டு எண்டர்சன்

## வெளியிணைப்புகள்

- Archives Reference: The Donald A. Henderson Collection in the Institute of the History of Medicine Library at Johns Hopkins spans his career in smallpox eradication, including newspaper articles, honors, biographical material, lecture notes, speeches, and correspondence as well as medals and other awards.
- A Web site www.zeropox.info provides some of the material in the archives and is rapidly expanding.
# முள்கம்பி

**முள்கம்பி** (*barbed wire*) என்பது ஒரு வகை எஃகு கம்பியாகும். இதனை பார்பு கம்பி (Barb wire), பாபு கம்பி ( Bab wire), அமெரிக்காவின் தென் பகுதியில் இதனை பாபெட் கம்பி (Babbed wire) என்றும் அழைத்தனர். இதில் கூர்மையான முனைகளையுடைய சிறு கம்பித்துண்டுகள் சீரான இடைவெளியில் பொருத்தப்பட்டிருக்கும். இக்கம்பி மலிவான வேலி அமைப்பதற்கும் சுவர்களின் மீது கூடுதல் பாதுகாப்பு கொடுப்பதற்கும் பயன்படுகிறது. போர்க்காலங்களில் தடைகள் ஏற்படுத்துவதற்கும் பயன்படுத்தப் படுகிறது. இவற்றை முள்கம்பி, தூண்கள், பிணிக்கை போன்ற பிணைக்கும் கருவிகளுடன் சுலபமாகப் பொருத்திவிடலாம். முதன் முதலாக கால்நடைகளைப் பட்டியில் அடைக்க இது பயன் படுத்தப்பட்டது அமெரிக்காவில் முதன் முதலாக 1867 ஆம் ஆண்டு இதற்கு காப்புரிமை பெற்றவர் ஒகையோ மாநிலத்தைச் சேர்ந்த லுசின் பி சுமித்து (Lucien B. Smith)ஆகும்
1874 ஆம் ஆண்டு இன்றைய நடைமுறையில் உள்ள முள்கம்பிக்கு இல்லிநாசு மாநிலத்தைச் சேர்ந்த ஜோசப் எப் கிளிட்டன் ((Joseph F Glidden)) என்பவர் காப்புரிமை பெற்றுள்ளார்.
# முள்கம்பி

## வரலாறு

ரிச்சர்டு நீயூட்டன் என்னும் ஆங்கிலேயர் 1845 ஆம் ஆண்டு அர்ஜன்டைன் பாமபாசு என்னும் இடத்திற்கு முதலில் முள்கம்பியை கொண்டு வந்தார்.  
பிரான்சு நாட்டில் சரித்திரத்தில் ஒரே சமயத்தில் பல இடங்களில் பலரால் இதுபோன்ற முள்கம்பி உருவாக்கப்பட்டதாகத் தகவல்கள் உள்ளன. லியோன்சு யூஜின் கிராசின்-பால்டன்சு (Leonce Eugene Grassin-Baldans) என்னும் பிரஞ்சுக்காரர் 1860 ஆம் ஆண்டு, முதலில் உலோகத் தகட்டை புரிகோள் போன்று முறுக்கி முயற்சி செய்துள்ளார். லூயி ஜானின் (Louis Jannin) என்னும் மற்றொரு பிரஞ்சுக்காரர் 1865 ஆம் ஆண்டு முள்கம்பியை உருவாக்குவதில் முயற்சி செய்துள்ளார். 1867-ல் பல அமெரிக்கர்கள் முள்கம்பியை உருவாக்க முயன்றுள்ளனர். இது போன்று பல முயற்சிகளுக்கு முற்றுப்புள்ளி வைப்பது போன்று ஜோசப் கிளிடன் (Joseph Glidden) (1813-1906) மலிவாக அதிகமான அளவில் முள்கம்பியை உற்பத்தி செய்யும் இயந்திரத்தைக் கண்டுபிடித்து அதற்குக் காப்புரிமையும் 1874 ஆம் ஆண்டு பெற்றார். இதனைத் தொடர்ந்து இதன் உற்பத்தி காட்டுத் தீ போல் பரவியது. முள்கம்பியைக் கண்டுபிடித்த முக்கியமான நால்வர் ஜோசப் கிளிடன், ஜேக்கப் கைசு (Jacob Haish ),சார்லசு பிரான்சிசு வாச்பர்ன், (Charles Francis Washburn ) மற்றும் ஐசாக் எல்வுட் ( Isac L Elwood ) ஆகும்
அமெரிக்கவில் 1862 ஆம் ஆண்டு இயற்றப்பட்ட கோம்செட் (Homestead) என்னும் சட்டப்படி 13 மாநிலங்களைத் தவிர்த்து வேறு இடங்களில் எந்த ஒரு அமெரிக்கரும் 160 ஏக்கர் நிலத்திற்கு சொந்தம் கொண்டாட முடியும் என்று அறிவிக்கப்பட்டது. ஆதலால் விலை மலிவான முள்கம்பி நிலத்திற்கு வேலி அமைப்பதற்கு மிகவும் ஏதுவாக இருந்ததால் இதற்கு பெரிய வரவேற்புக் கிடைத்தது.
# முள்கம்பி

## தாக்கம்

உலகம் முழுவதும் முள்கம்பி மக்களின் வாழ்க்கையில் தாக்கத்தை ஏற்படுத்தியது. நிலங்களுக்கு வேலி அமைப்பதன் மூலம் புதிய குடியிருப்புக்களை ஏற்படுத்துவதற்கும், ஆடு மாடுகளை அடைத்து வைப்பதற்கும் அமெரிக்கவில் முள்கம்பி பெரிய அளவில் பயன்படுத்தப்பட்டு வந்தது. உலகில் பல இடங்களில் நடந்த போர்களிலும் முள்கம்பி பயன்படுத்தப்பட்டது. குறிப்பாக பூவர் போரிலும், முதலாம் உலகப் போரிலும் பரவலாக பயன்படுத்தப்பட்டது. சண்டை சச்சரவிற்கும் அடக்கு முறைக்கும் முள்கம்பி அடையாளமாகக் காணப்படுகிறது..
# மனிஷ் சிங்

**மனிஷ் சிங் ** ("Manish Singh") (பிறப்பு 5 மே 1991) ஓர் இந்திய நடைப்பந்தய வீரராவார். இவர் இந்தியாவின் உத்தரகாண்ட் மாநிலத்தை சார்ந்தவர்.
# மனிஷ் சிங்

## 20 கிலோ மீட்டர் நடை பந்தயம்

- இவர் ஏப்ரல் 2015 இல் ஐ.ஏ.ஏ.எப் பந்தய நடைப்போட்டியில் 20 கி.மீ. தூரத்தை 1 மணி 20 நிமிடங்கள் 50 வினாடிகளில் கடந்தார்.
- 2016 கோடைக்கால ஒலிம்பிக் விளையாட்டுப் போட்டிகள் நிகழ்வுகளில் இந்தியாவின் சார்பில் ஓடுவதற்கு இவர் தகுதி பெற்றார்.அவர் 20 கிலோமீட்டர் நடை பந்தயம் போட்டியில் 1 மணி, 21 நிமிடம், 21 விநாடிகளில் இலக்கை எட்டினார். இந்த ஒலிம்பிக் போட்டியில் பந்தய நடையில் இவருடைய தரம்-13 ஆகும்.
# மனிஷ் சிங்

## 50 கிலோ மீட்டர் நடை பந்தயம்

- இவர் சீனாவின் பெய்ஜிங் நகரில் 2015 இல் நடந்த உலக தடகள சாம்பியன்ஷிப் 50 கிலோ மீட்டர் தூரம் பந்தய நடை நடக்கும் போட்டியில் கலந்து கொண்டார்.
# திருமணம் தொடர்பான குற்றங்கள்

இந்தியத் தண்டனைச் சட்டத்தில் **திருமணம் தொடர்பான குற்றங்கள்** (*Offences relating to marriages in Indian Penal Code*) சமுதாயம் நிலைத்திருக்க திருமணம் என்னும் முறை நன்கு பாதுகாக்கப்பட வேண்டும் என்னும் குறிக்கோளுடன் இயற்றப்பட்டுள்ளது. திருமணத்தில் இடர் ஏற்பட்டால் குடும்பத்தில் அமைதி கெடுவது மட்டுமல்லாமல் சமுதாயத்தின் நலனும் பாதிக்கப்படும். ஆகவே சட்டம் இரண்டு வழிகளிலும் உரிமையியல் (Civil) வழியில் தீர்வைக் கொடுப்பதன் மூலமும் குற்றவியல் (Criminal) வழியில் தண்டனையைக் கொடுப்பதன் மூலமும் திருமண அமைப்பைப் பாதுகாக்கிறது. இந்திய தண்டனைச் சட்டம் தமது 20 வது பாகத்தில் இத்தகைய குற்றங்களைப் பற்றி விவரிக்கின்றது.
# திருமணம் தொடர்பான குற்றங்கள்

## குற்றங்கள்

1. போலி அல்லது செல்லுபடியாகத திருமணங்கள் (பிரிவுகள் 493,496)
1. இருமணம் (பிரிவுகள் 494,495)
1. பிறன்மனை உறவு (Adultery) (பிரிவு 497)
1. குற்ற எண்ணத்துடன் திருமணமான பெண்ணைக் கடத்துதல் (பிரிவு 498)
1. கணவர் அல்லது அவர் உறவினர்களால் கொடுமைப்படுத்துதல் (Cruelty by husband or relatives of husband) (பிரிவு 498 A)
# திருமணம் தொடர்பான குற்றங்கள்

## குற்றங்கள்

### )

சட்டப்படி திருமணம் ஆனதாக நம்பும்படி வஞ்சித்து ஆடவர் ஒருவரால் செய்யப்படு உடனுரைவு அல்லது பாலியல் உடலுறவு குற்றமாகும்.
# திருமணம் தொடர்பான குற்றங்கள்

## குற்றங்கள்

### )

#### குற்றத்தின் உட் கூறுகளும் தண்டனையும்

- இத்திருமணம் தம்மைச் சட்டப்படி திருமணம் செய்தவராக ஆக்காது என்று தெரிந்திருந்தும் திருமணம் செய்தல்.
- ஏமாற்றும் எண்ணத்துடன் திருமணம் செய்தவர் செயல்பட்டிருத்தல்
- உடனுறைதல் அல்லது பாலியல் உடலுறவு கொள்ளுதல்
- இதற்கு 10 ஆண்டுகள் வரை சிறைத் தண்டணையும் அபராதமும் விதிக்கப்படும்.
# திருமணம் தொடர்பான குற்றங்கள்

## குற்றங்கள்

### இருமணம்

கணவன் அல்லது மனைவி இருக்கும் பொழுது இவர்களில் ஒருவர் வேறு திருமணம் செய்து கொண்டால் அத்திருமணம் வெற்று நிலையதாகிவிடும் (void) .இக்குற்றத்தைப் புரிபவருக்கு ஏழாண்டுகள் சிறை தண்டணையும் அபராதமும் விதிக்கப்படும்.
இதற்கு இரண்டு விதிவிலக்குகள் உள்ளன.
1. தகுதியுடைய நீதிமன்றம் முதல் திருமணம் வெற்றுநிலையானது (void), செல்லத்தக்கது அல்ல என்று தீர்மானித்திருக்க வேண்டும்
1. முன்னாள் கணவனோ மனைவியோ உயிருடன் இருப்பதற்கு தடயமில்லாமல் ஏழு ஆண்டுகள் தொடர்ச்சியாக காணாமல் போயிருக்க வேண்டும். இவ்வாறு ஒருவர் காணமால் போய் விட்டார் என்னும் தகவல் திருமண பந்தத்தில் ஈடுபடும் மற்றவருக்குத் தெரியபடுத்தியிருக்க வேண்டும்.  
ஆரம்பத்தில் இருமணம் செய்து கொள்ளக் கூடாது என்னும் பிரிவு சென்னை மற்றும் மும்பை மாகாணங்கள் தவிர இந்தியாவின் மற்ற இடங்களுக்கு பொருந்தாமல் இருந்தது. மற்ற இடங்களில் இருமணம் செய்வது குற்றமாகக் கருதப்படவில்லை. இந்த இரு மாகாணங்களிலும் இந்து இருமணத் தடைச்சட்டப் பிரிவுகளுக்கு உட்பட்டு ஒரு சில நிபந்தனைகளின் அடிப்படையில் மட்டுமே ஒரு இந்து இருமணம் செய்துகொள்ள அனுமதிக்கப்பட்டிருந்தது. ஆனால் இன்று, 1955 ஆம் ஆண்டு இந்து திருமணச் சட்டத்தின் படி எந்த இந்துவும் இருமணம் புரியக் கூடாது. இந்த இருமணத் தடை இந்துக்கள், புத்தமதத்தினர், சைனமதத்தினர் (Jains) சீக்கியர்கள் முதலியோருக்கும் பொருந்தும். முகமதியா்களுக்குப் பொருந்தாது.
முதல் திருமணம் சட்டப்படியான திருமணமாக இல்லாமலிருந்தால் இரண்டாவது திருமணம் செய்து கொள்ளலாம்.  
கணவன் மனைவி என்னும் சொற்களுக்குப் பொருள் சட்டப்படி மட்டுமே கொள்ள வேண்டும். எடுத்துக்காட்டாக ஒரு ஆடவர் A என்னும் பெண்ணைத் திருமணம் செய்து கொள்ளுகிறார். பின்பு இருமணமாக A உயிருடனிருக்கும் பொழுது B ஐயும் திருமணம் செய்கிறார் மறுபடியும் C ஐயும் மணம் புரிகிறார். இந்த நபர் A உயிருடன் இருக்கும் பொழுது B ஐயும் C ஐயும் திருமணம் செய்தது இருமணக் குற்றம் புரிந்தது ஆகும். ஒரு வேளை C ஐத் திருமணம் புரிவதற்கு முன் A இறந்துவிட்டிருந்தால் C ஐத் திருமணம் செய்தது இருமணக் குற்றமாகாது ஏனென்றால் ‘B’ அவருக்கு சட்டப்படி மனைவி ஆகவில்லை.
# திருமணம் தொடர்பான குற்றங்கள்

## குற்றங்கள்

### இருமணம்

#### மதமாற்றத்தின் விளைவு

மதமாற்றத்தினால் பல சிக்கல்கள் இருமணம் தவிர்ப்புச் சட்டத்தில் எழுகின்றன. திருமணமானவர் மதம் மாறிக் கொண்டு மறுமணம் புரிவதனால் பல சிக்கல்கள் உருவாகின்றன.  
முடிவுற்ற வழக்குகளிலிருந்து கீழ்க்கண்ட விதிகள் வகுக்கப்பட்டுள்ளன.  
:::*மனைவி இந்துவாக இருந்து கணவன் மதம் மாறிவிட்டாா் என்று கூறி மனைவி மறுமணம் செய்வதைக் ஏற்றுக் கொள்ள முடியாது. இந்துக்கள் சட்டம் ஒரு பெண் பல ஆண்களைத் திருமணம் செய்வதை அனுமதிக்காது.  
:::*மனைவி முகமதியாராக இருந்து கணவன் மதம் மாறினால் அந்த திருமண பந்தம் சட்டப்படி கலைந்துவிடும். ஆதலால் அந்த முகமதியப் பெண் மறுமணம் செய்து கொள்ளலாம். இந்நேர்வுகளில் முகமதியர்கள் தனிச் சட்டம் முன்னுரிமை பெறும்.
:::* மனைவி கிருத்துவராக இருந்து கணவன் மதம் மாறினால், மனைவி மறுமணம் செய்து கொள்ளக் கூடாது. கிருத்துவக் கோட்பாட்டின்படி ஒரு ஆணும் பெண்ணும் மனமுவந்து ஒன்றாக இணைவது தான் திருமணம்.  
மேலும் ஒரு கிருத்துவ ஆண் முகமதிய மதத்திற்கு மாறுவதால், தம் முதல் மனைவி உயிருடனிருக்கும் பொழுது மறுமணம் புரியக்கூடாது. இந்திய தண்டனைச் சட்டத்தை இயற்றியவர்கள் இருமணம் புரியும் பெண்களுக்குத் தண்டனை வழங்குவதை விதித்திருந்தாலும் பெண்களை ஏமாற்றும் ஆண்களைக் கடுமையாக தண்டிக்கவே விழைந்தனர்.
# திருமணம் தொடர்பான குற்றங்கள்

## குற்றங்கள்

### இருமணம்

#### திருமணத்திற்கான சான்று

இருமணக் குற்றம் புரிவதற்கான வழக்குகளில், குற்றம் சாட்டுபவர் திருமணம் நடைபெற்றதற்கான சான்றுகளை அளித்து திருமணம் நடைபெற்றது என்று சந்தேகத்திற்கு இடமில்லாமல் நிருபிக்க வேண்டும்.
# திருமணம் தொடர்பான குற்றங்கள்

## குற்றங்கள்

### பிறன்மனை உறவு (Adultery)

ஒருவர் இக்குற்றம் புரிந்தார் என்பதை நிருபிக்க கீழ்கண்டவைகள் அடங்கிருக்க வேண்டும்
1. ஒரு பெண்ணுடன் உடலுறவு கொண்டிருக்க வேண்டும்
1. அப்பெண் வெறொருவரின் மனைவி என்று தெரிந்திருக்க வேண்டும்
1. அப்பெண்ணின் கணவரின் சம்மதம் இருக்கக் கூடாது.
1. அப்படிப்பட்ட உடலுறவு வன்புணா்ச்சிக் குற்றமாக இல்லாமல் இருக்க வேண்டும்
பிறன்மனை உறவு என்பது ஒரு ஆண் திருமணமான பெண்ணின் சம்மத்துடன் கணவனுக்கு தெரியமால் உடலுறவு கொள்ளுவதாகும். கணவரின் சம்மத்துடன் புரியும் தவறு குற்றமாகாது. ஆங்கிலச் சட்டப்படி பிறன்மனை உறவு என்பது குற்றவியல் சட்டமல்ல. அது உரிமையியல் வழக்காகும். தவறு இழைத்தவரின் கணவர் நட்ட ஈடுதான் கோர முடியும்.
# திருமணம் தொடர்பான குற்றங்கள்

## குற்றங்கள்

### பிறன்மனை உறவு (Adultery)

#### தண்டனை

பிறன்மனை உறவு கொள்பவருக்கு ஜந்தாண்டுகள் வரையிலான சிறைத் தண்டனையோ அல்லது அபராதமோ அல்லது இரண்டுமோ விதிக்கப்படும். இத்தருணத்தில் மனைவி உடந்தைக் குற்றவாளியாக தண்டிப்பதற்கு உரியவராகமட்டார்.
# திருமணம் தொடர்பான குற்றங்கள்

## குற்றங்கள்

### குற்ற எண்ணத்துடன் திருமணமான பெண்ணைக் கடத்துதல் (criminal elopement seduction)

வேறுறொருவன் மனைவி என்று தெரிந்திருந்தும், அவள் கணவன் பொறுப்பிலிருந்து, வேறு ஒருவனுடன் கள்ள உறவு வைக்கலாம் என்ற எண்ணத்துடன் கடத்துவதோ அல்லது மறைத்து வைப்பதோ குற்றமாகும். இதற்கு இரண்டாண்டு சிறை தண்டனையோ அல்லது அபராதமோ அல்லது இரண்டுமோ விதிக்கப்படும்.
# திருமணம் தொடர்பான குற்றங்கள்

## குற்றங்கள்

### கணவரோ அல்லது அவரது உறவினர்களோ பெண்ணைக் கொடுமைப்படுத்தல் (பிரிவு 498 A)

கணவரோ அவரது உறவினர்களே பெண்களைக் கொடுமைப்படுத்துவதையோ துன்பப்படுத்துவதையோ சட்டம் அனுமதிப்பதில்லை. அது குற்றமாகக் கருதி தண்டனை வழங்கப்படும் குற்றம் புரிந்த நபருக்கு மூன்றாண்டுகள் வரை சிறைத் தண்டனையும் அபராதமும் விதிக்கப்படும்.  
கொடுமைப்படுத்துவது என்பது
:::* ஒரு பெண்ணை வேண்டும் என்றே தற்கொலை செய்யத் தூண்டுவதோ
அல்லது அப்பெண்ணின் மனநலம், உடல் நலத்திற்குத் தீங்கு விளைவித்தல் அல்லது வாழ்விற்கு தீங்கோ, அபாயமோ விளைவித்தல்.  
:::* சட்ட விரோதமாக ஒரு பெண்ணிடமிருந்து சொத்தையோ அல்லது விலை மதிப்பற்ற பொருட்களை வாங்கும் நோக்கத்துடன் இருந்து, அதனை அப்பெண் மறுத்து தம் எண்ணத்தை நிறைவேற்றுவதற்காக அப்பெண்ணை துன்புறுத்துவது அல்லது தொல்லை கொடுப்பது ஆகும்.
# விந்தகம்

**விந்தகம்** (testicle; விதை, விரை) என்பது விலங்குகளில் உள்ள ஆண் பாலின உறுப்பாகும். சூலகங்களைப்போலவே விந்தகங்களும் இனப்பெருக்கத்தொகுதி, அகச்சுரப்பித் தொகுதி ஆகியவற்றின் ஒரு பகுதியாக விளங்குகிறது. விந்து உருவாக்கலும், ஆண்மையூக்கிககளை (முதன்மையாக ஆண்மையியக்குநீர்) உற்பத்தி செய்வதும் விந்தகங்களின் முதன்மையான செயற்பாடுகள் ஆகும். விந்தகங்களின் இத்தகு செயல்கள் கபச்சுரப்பியின் முன்புறத்தில் உருவாகும் கருவகவூக்கி இயக்குநீர்களின் கட்டுப்பாட்டிற்குள் உள்ளன. லூட்டினைசிங் இயக்குநீர் ஆண்மையியக்குநீர் வெளியீட்டிற்கும், விந்தணு உற்பத்திக்கு கருமுட்டை தூண்டும் இயக்குநீர் மற்றும் ஆண்மையியக்குநீரும் தேவைப்படுகின்றன.  
விலங்கு ஆய்வுகளில் விந்தகங்கள் மிக அதிகமான அல்லது மிகக் குறைவான பெண் பாலின இயக்குநீரான ஈத்திரோசன் (ஈஸ்திரடையோல்) அளவுகளுக்கு உட்படுத்தப்படும்போது விந்தணு உற்பத்தியில் சீர்குலைவு ஏற்பட்டு விலங்குகள் மலட்டுத் தன்மைக்குப் போகக்கூடிய அளவிற்குப் பாதிப்பு ஏற்படுவதாகக் கண்டறியப்பட்டுள்ளது.
# விந்தகம்

## வடிவம்

### வெளிப்புறத் தோற்றம்

பெரும்பாலான ஆண் முதுகெலும்பிகளில் இரண்டு விந்தகங்கள் ஒரேமாதிரியான அளவுகளில் உள்ளன. என்றாலும், சுறாக்களில் வலதுபக்க விந்தகம் சாதாரணமாகப் பெரியதாகவும், பல பறவைகள், பாலூட்டிகளில் இடது பக்க விந்தகம் பெரியதாகவும் இருக்கலாம். தாடையற்ற மீன்களில் ஒரேயொரு விந்தகம் மட்டுமே உடற்கூற்றின் நடுக்கோட்டுப் பகுதியில் (இத்தகு விந்தகமும் கருவிலுள்ள இணையான வடிவங்கள் ஒன்றாகியதால் உண்டானவை) காணப்படுகிறது.
# கோடைக்கால ஒலிம்பிக் விளையாட்டுகளில் காற்பந்தாட்டம்

**காற்பந்தாட்டம்** ஒவ்வொரு கோடைக்கால ஒலிம்பிக் போட்டிகளில் நடைபெற்று வருகிறது.இதில் ஆண்கள் பிரிவு மட்டுமே கலந்து வந்தனர்.1996 கோடைக்கால ஒலிம்பிக் போட்டிகளில் பெண்கள் பிரிவு சேர்க்கப்பட்டது.
# கோடைக்கால ஒலிம்பிக் விளையாட்டுகளில் காற்பந்தாட்டம்

## வரலாறு

### தொடக்கம்

கால்பந்து 1896 முதல் நவீன ஒலிம்பிக் போட்டியில் சேர்க்கப்படவில்லை.எனினும், ஆதாரங்கள் அடிப்படையில் அதிகாரப்பூர்வமற்ற கால்பந்து போட்டி, ஒட்டோமான் பேரரசு பகுதியாக குறிக்கும் சிமிர்னா ( இஸ்மிர் ),கலந்து கொண்ட போட்டி
ஏதென்ஸ் நகரில் நடந்தது. பல நூல்களில் இது ஒரு பிழையாக உள்ளது
# கோடைக்கால ஒலிம்பிக் விளையாட்டுகளில் காற்பந்தாட்டம்

## பதக்கப்பட்டியல்

### மொத்த பதக்கங்கள்

※ மொத்த பதக்கங்கள் மூலம் நாடுகளின் தரம். ( ஆண்கள் மற்றும் பெண்கள் ) அதிகாரப்பூர்வமற்ற 1900 மற்றும் 1904 ஆண்டுகள் உட்பட .  
※ வெண்கல பதக்கங்களை 1972 போட்டியில் பகிர்ந்து கொண்டனர்.  
| } |  |  |  |  |  |
| --- | --- | --- | --- | --- | --- |
| 1 | align= | 4 | 2 | 1 | 7 |
| 2 | align= | 3 | 1 | 1 | 5 |
| 3 | align= | 3 | 0 | 0 | 3 |
| 4 | align= | 2 | 2 | 0 | 4 |
| 5 | align= | 2 | 0 | 3 | 5 |
| 6 | align= | 2 | 0 | 0 | 2 |
| 7 | align= | 1 | 5 | 2 | 8 |
| 8 | align= | 1 | 3 | 1 | 5 |
| 9 | align= | 1 | 2 | 0 | 3 |
| align= | 1 | 2 | 0 | 3 |  |
| 11 | align= | 1 | 1 | 4 | 5 |
| 12 | align= | 1 | 1 | 2 | 4 |
| align= | 1 | 1 | 2 | 4 |  |
| 14 | align= | 1 | 1 | 1 | 3 |
| 15 | align= | 1 | 1 | 0 | 2 |
| align= | 1 | 1 | 0 | 2 |  |
| 17 | align= | 1 | 0 | 2 | 3 |
| align= | 1 | 0 | 2 | 3 |  |
| align= | 1 | 0 | 2 | 3 |  |
| 20 | align= | 1 | 0 | 1 | 2 |
| 21 | align= | 1 | 0 | 0 | 1 |
| align= | 1 | 0 | 0 | 1 |  |
| 23 | align= | 0 | 3 | 1 | 4 |
| 24 | align= | 0 | 1 | 1 | 2 |
| align= | 0 | 1 | 1 | 2 |  |
| 26 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 30 | align= | 0 | 0 | 3 | 3 |
| 31 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
# கோடைக்கால ஒலிம்பிக் விளையாட்டுகளில் காற்பந்தாட்டம்

## பதக்கப்பட்டியல்

### ஆண்கள் பதக்கப்பட்டியல்

| } |  |  |  |  |  |
| --- | --- | --- | --- | --- | --- |
| 1 | align= | 3 | 1 | 1 | 5 |
| 2 | align= | 3 | 0 | 0 | 3 |
| 3 | align= | 2 | 2 | 0 | 4 |
| 4 | align= | 2 | 0 | 3 | 5 |
| 5 | align= | 2 | 0 | 0 | 2 |
| 6 | align= | 1 | 3 | 2 | 6 |
| 7 | align= | 1 | 3 | 1 | 5 |
| 8 | align= | 1 | 2 | 0 | 3 |
| align= | 1 | 2 | 0 | 3 |  |
| 10 | align= | 1 | 1 | 1 | 3 |
| align= | 1 | 1 | 1 | 3 |  |
| 12 | align= | 1 | 1 | 0 | 2 |
| align= | 1 | 1 | 0 | 2 |  |
| 14 | align= | 1 | 0 | 2 | 3 |
| align= | 1 | 0 | 2 | 3 |  |
| 16 | align= | 1 | 0 | 1 | 2 |
| 17 | align= | 1 | 0 | 0 | 1 |
| align= | 1 | 0 | 0 | 1 |  |
| align= | 1 | 0 | 0 | 1 |  |
| 20 | align= | 0 | 3 | 1 | 4 |
| 21 | align= | 0 | 1 | 2 | 2 |
| 22 | align= | 0 | 1 | 1 | 2 |
| align= | 0 | 1 | 1 | 2 |  |
| 24 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 27 | align= | 0 | 0 | 3 | 3 |
| 28 | align= | 0 | 0 | 1 | 1 |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
| align= | 0 | 0 | 1 | 1 |  |
# கோடைக்கால ஒலிம்பிக் விளையாட்டுகளில் காற்பந்தாட்டம்

## பதக்கப்பட்டியல்

### பெண்கள் பதக்கப்பட்டியல்

| } |  |  |  |  |  |
| --- | --- | --- | --- | --- | --- |
| 1 | align= | 4 | 1 | 0 | 5 |
| 2 | align= | 1 | 0 | 3 | 4 |
| 3 | align= | 1 | 0 | 1 | 2 |
| 4 | align= | 0 | 2 | 0 | 2 |
| 5 | align= | 0 | 1 | 0 | 1 |
| align= | 0 | 1 | 0 | 1 |  |
| align= | 0 | 1 | 0 | 1 |  |
| 8 | align= | 0 | 0 | 2 | 2 |
# திருமுக்கூடலூர் அகத்தீசுவரர் கோயில்

**திருமுக்கூடலூர் அகத்தீசுவரர் கோயில்** என்பது கரூர் மாவட்டம் சோமூர் ஊராட்சிக்கு உட்பட்ட திருமுக்கூடலூரில் அமைந்துள்ள சிவாலயமாகும். இச்சிவாலயம் காவிரி, அமராவதி ஆகிய இரண்டு ஆறுகள் சங்கமிக்கும் இடத்தில் அமராவதி ஆற்றங்கரையோரம் அமைந்துள்ளது.
# திருமுக்கூடலூர் அகத்தீசுவரர் கோயில்

## சன்னதிகள்

இச்சிவாயத்தின் மூலவர் அகத்தீசுவரர், அம்பாள் அஞ்சநாச்சியம்மன். கோயில் சிதலமடைந்து இருப்பதால் எண்ணற்ற சிலைகள் மூலவர் சன்னதியின் முன்புள்ள மண்டபத்தில் வைக்கப்பட்டுள்ளன. கோஸ்டத்தில் விநாயகர், தட்சிணாமூர்த்தி, பிரம்மா ஆகியோர் உள்ளனர். சிவாலயத்தின் பின்புறத்தில் ஒரு சித்தரின் சமாதி அமைந்துள்ளது. வில்வ மரத்தடியில் ஒரு தனி லிங்கம் அமைந்துள்ளது. சண்டிகேசுவர் மற்றும் அகோரவீரபத்திரர் சன்னதியும் உள்ளது. வள்ளி தெய்வானையுடன் உள்ள ஆறுமுகப் பெருமான் சன்னதி தரைமட்டமாகி உள்ளது. அதனால் சிலைகள் மூலவர் சன்னதிக்கு முன்பு உள்ளது.